Maria das Neves

Maria das Neves Ceita Baptista de Sousa (født 1958) er en saotomesisk politiker. Hun var statsminister på São Tomé og Príncipe fra 3. oktober 2002 til 18. september 2004, og var landets første kvinnelige statsminister.

Maria das Neves har arbeidet i finansdepartementet og i Den afrikanske utviklingsbanken. Hun er medlem av Movimento para a Libertação de São Tomé e Príncipe–Partido Social Democrata (MLSTP-PSD) og var fra 1999 til 2000 minister for økonomi, landbruk, fiskerier, handel og turisme. Deretter var hun finansminister fra 2001 til 2002 og minister for industri, handel og turisme i 2002.«Woman Prime Ministers», Worldwide Guide to Women in Leadership, besøkt 5. juli 2012.

I oktober 2002 dannet das Neves en koalisjonsregjering og ble den første kvinnelige statsminister i landet.«Sao Tome and Principe», Country Reports on Human Rights Practices, USAs utenriksdepartement, 2003, besøkt 5. juli 2012. Hun ble i juli 2003 forsøkt avsatt i et statskupp, men de militære kuppmakerne ga opp etter en uke og hun fortsatte som regjeringsleder.«São Toméan PM steps down after coup», afrol News, 1. august 2003, besøkt 5. juli 2012. I august samme år gikk hun av, men president Fradique de Menezes ga henne fornyet tillit og hun dannet ny regjering. 

I august 2004 gikk hun av som statsminister etter anklager om korrupsjon.«São Tomé President and sacked PM in corruption quarrel», afrol News, 22. september 2004, besøkt 5. juli 2012. Saken kom for retten i 2008. Maria das Neves mente saken var ment å svekke hennes muligheter til å stille som kandidat ved presidentvalget i 2011.«Sao Tome officials in graft case», BBC News, 23. desember 2008, besøkt 5. juli 2012.

 Referanser 

Kategori:Saotomesiske politikere
Kategori:Personer etter føde- eller oppvekststed i Sao Tomé og Principe